У Вікіпедыі ёсць артыкулы пра іншых асоб з прозвішчам Сукаватых.
**Тацця́на Мікала́еўна Сукава́тых** (у дзявоцтве: *Каровіна*, нар. 18 лютага 1932, Курск, РСФСР — 2 снежня 2021) — беларускі вучоны ў галіне педыятрыі і алергалогіі. Доктар медыцынскіх навук (1975), прафесар (1976).

Біяграфія
---------

Скончыла Курскі медыцынскі інстытут у 1955 годзе. Працавала ў Ленінградскім педыятрычным медыцынскім інстытуце. У 1963 годзе скончыла аспірантуру і абараніла дысертацыю на званне кандыдата медыцынскіх навук. У 1963—1998 гадах у Беларускай медыцынскай акадэміі паслядыпломнай адукацыі (у 1974—1996 гадах — загадчыца кафедры). У 1975 годзе абараніла доктарскую дысертацыю ў Інстытуце педыятрыі Акадэміі медыцынскіх навук СССР у Маскве. У 1996 гадзе прайшла стажыроўку ў Англіі ў Нацыянальным цэнтры навучання па пытаннях адукацыйнай работы з пацыентамі з бранхіяльнай астмай. З 1998 года была галоўным дзіцячым алерголагам камітэта аховы здароўя Мінска.

Муж: Леанід Сямёнавіч Сукаватых (1930—1976) — вучоны ў галіне анкалогіі, радыялогіі і хірургіі.

Навуковая дзейнасць
-------------------

Аўтар больш за 200 навуковых прац. Навуковыя працы па бранхіяльнай астме, алергалогіі дзіцячага ўзросту, у тым ліку манаграфіі, навучальнага дапаможніка. Заснавальнік навукова-практычнай школы дзіцячых алерголагаў Беларусі У 1972 годзе па ініцыятыве і пры непасрэдным удзеле Т. М. Сукаватых у Мінску быў арганізаваны першы ў Беларускай ССР дзіцячы алергалагічны кабінет, а ў далейшым адкрыты першы ў краіне Рэспубліканскі дзіцячы алергалагічны цэнтр на базе алергалагічнага аддзялення 4-й гарадской дзіцячай клінічнай бальніцы. Прымала ўдзел у міжнародных кангрэсах, сімпозіумах і іншых буйных навуковых форумах (Масква, Санкт-Пецярбург, Берлін, Будапешт, Мадрыд, Манпелье і інш.).

Сярод апубликаваных прац:

* Распространённость, особенности течения и организация этапного лечения бронхиальной астмы у детей в Белорусской ССР : Автореферат дис. на соискание ученой степени доктора медицинских наук. (14.0009) / АМН СССР. Ин-т педиатрии. — Москва : [б. и.], 1975. — 37 с.;
* Реабилитация детей с аллергическими заболеваниями: Практ. руководство / Т. Н. Суковатых, В. Ф. Жерносек — Мн.: Наука и техника, 1993. — 197, [1] с. — Библиогр.: с. 166—176. — ISBN 5-343-01016-4;
* Аллергические болезни // Справочник семейного врача: Педиатрия — Мн. 1997;
* Бронхиальная астма у детей: новые подходы — Медицина — 1997, № 3 (18).

Узнагароды
----------

Узнагароджана Ганаровай граматай Вярхоўнага Савета БССР, граматамі Міністэрства аховы здароўя Рэспублікі Беларусь і Беларускай медыцынскай акадэміі паслядыпломнай адукацыі, нагрудным знакам «Выдатнік аховы здароўя Рэспублікі Беларусь».

За лепшы даклад на міжнародным кангрэсе на востраве Тэнерыфэ ў 1999 годзе Таццяна Мікалаеўна Сукаватых была ўдастоена спецыяльнай прэміі.

Зноскі
------

1. 1 2  Здравоохранение — Министерство здравоохранения Республики Беларусь. — ISSN 1027-7218<a href='https://wikidata.org/wiki/Track:Q3919266'></a><a href='https://wikidata.org/wiki/Track:Q27722400'></a>
2. ↑  БелЭн 2002.
3. 1 2 3 4 5 6 7 8  Здравоохранение, № 9, (сентябрь) 2022. (руск.)
4. ↑  Суковатых Татьяна Николаевна (руск.) // Сайт БелМАПА

Літаратура
----------

* Сукаватых Таццяна Мікалаеўна // Беларуская энцыклапедыя: У 18 т. Т. 15: Следавікі — Трыо / Рэдкал.: Г. П. Пашкоў і інш. — Мн. : БелЭн, 2002. — Т. 15. — С. 258. — 10 000 экз. — ISBN 985-11-0035-8. — ISBN 985-11-0251-2 (т. 15).
* Татьяна Николаевна Суковатых (к 80-летию со дня рождения) // Здравоохранение — 2012. — № 3. — С. 74. (руск.)

Спасылкі
--------

* Вклад профессора Т. Н. Суковатых в развитие детской аллергологической службы Республики Беларусь // Здравоохранение, № 9, (сентябрь) 2022. (руск.)
* Суковатых Татьяна Николаевна (руск.) // Сайт БелМАПА
* *Горбач А.* Свидетели истории. Врач и учёный о войне, репрессиях и маме — «уникальном человеке» Архівавана 12 красавіка 2020. (руск.) // TUT.BY
* База патентов Беларуси (руск.)
* Банк патентов РФ на изобретения и промышленные образцы ФИПС Роспатента (руск.)